رفعت ناہید سجاد

رفعت ناہید سجاد افسانہ نگار، ناول نگار اور ماہر تعلیم ہیں۔

ابتدائی زندگی 

رفعت ناہید سجاد  10 نومبر 1954ء کو لاہور میں پیدا ہوئیں۔رفعت ناہید کا تعلق بہاولپور سے ہے۔بچپن لاہور ہی میں گزرا اور ابتدائی تعلیم مکمل کرنے کے بعد انہوں نے ماس کمیونیکشن میں ایم اے کیا۔

پیشہ وارانہ زندگی 
اعلیٰ تعلیم کے حصول کے بعد رفعت ناہید سجاد شعبہ تعلیم سے وابستہ ہوئیں اور وہ پیشے کے اعتبار سے استاد ہیں۔ وہ کالج پرنسپل کے عہدے سے ریٹائر ہوئیں۔

قلمی سفر کا آغاز 
رفعت ناہید سجاد قیامِ پاکستان کے چند برس بعد آنکھ کھولنے والی اُس نسل کی نمائندہ ہیں، جس نے ایوب خان کی آمریت کے خلاف احتجاج کو ایک عوامی تحریک میں بدلتے دیکھا۔ یہ 1971ء میں دولخت ہونے والے وطن کے لیے مساوات اور برابری پر مبنی سماج کا خواب دیکھنے والی نوجوان نسل تھی، جس کا آئیڈیل ازم سلطانی ٔ جمہور کے دل خوش کن نعروں میں پروان چڑھا اور جس نے اپنے قلم کی طاقت کو اپنے غیرمساوی معاشرے کی بے ترتیب بددیانتی کا حصہ بننے کی کبھی اجازت نہ دی۔

افسانہ و ناول نگاری 
رفعت ناہید سجاد ایک طویل عرصے سے ناول اور افسانے لکھ رہی ہیں جو مختلف ڈائجسٹوں میں شائع ہوتے رہے ہیں۔اُن کی کہانیوں کے بنیادی موضوعات طبقاتی فرق، عدم مساوات اور ملکی حالات و تاریخ رہے ہیں۔

ناول 
 اک موسم دل کی بستی کا
 چراغ آخر شب ، جمہوری پبلیکیشنز لاہور
 چاند کے تمنائی

افسانوی مجموعہ 
 ریت پر تیرتے جزیرے جمہوری پبلیکیشنز لاہور

ڈراما نگاری 
رفعت ناہید سجاد نے 1970ء کی دہائی میں اُس وقت ٹی وی ڈراما لکھا، جب پی ٹی وی ڈراما کو اردو زبان اور تہذیب کا معیار سمجھا جاتا تھا۔ رفعت ناہید سجاد کو یہ اعزاز بھی حاصل ہے کہ انہیں اشفاق احمد سے ڈراما سکرپٹ تحریر کرنا سیکھنے کا موقع ملا۔

اعزازات 
انہیں تعلیم کے شعبے میں خدمات کے عوض 2011ء میں حکومت پنجاب، پاکستان کی جانب سے بہترین پرنسپل کے ایوارڈ سے بھی نوازا گیا۔

حوالہ جات 

1954ء کی پیدائشیں
10 نومبر کی پیدائشیں
اردو مصنفات
بقید حیات شخصیات
پاکستانی مسلم شخصیات
پاکستانی مصنفات
فضلا جامعہ پنجاب
لاہوری شخصیات
لاہور کے مصنفین
اردو ناول نگار
بیسویں صدی کی پاکستانی مصنفات
بیسویں صدی کے پاکستانی مصنفین
پاکستانی خواتین ناول نگار
پاکستانی مصنفین
پاکستانی ناول نگار
لاہور کے مصنفین
پاکستانی مسلم شخصیات
فضلا جامعہ پنجاب
لاہوری شخصیات
لاہور کے مصنفین